pythainlp/thai_wikipedia_clean_20230101 huggingface dataset:
ต่อมาไม่นาน ชาวนาคนนั้นถูกเรียกตัวไปยังเชลลันด์ และทรงประทานที่ดินให้สำหรับการรับใช้กษัตริย์ แต่ภรรยาของเขายังอยู่ในฮัลลันด์ไม่ได้เดินทางตามมา กษัตริย์สเวนทรงมีชื่อเสียงในด้านความโอบอ้อมอารีและความเมตตาอันเป็นสิ่งที่ช่วยชีวิตพระองค์ได้หลายครั้ง ทำให้พระองค์สามารถชนะใจประชาชนได้ กษัตริย์ฮารัลด์ทรงสละการอ้างสิทธิในราชบัลลังก์เดนมาร์กในค.ศ. 1064 เพื่อแลกเปลี่ยนกับการที่กษัตริย์สเวนทรงยอมรับพระองค์ในฐานะพระมหากษัตริย์นอร์เวย์ จากนั้นกษัตริย์ฮารัลด์ทรงระดมกองทัพเรือเพื่ออ้างสิทธิในตำแหน่งพระมหากษัตริย์อังกฤษและพระองค์ถูกปลงพระชนม์ในยุทธการที่สแตมฟอร์ดบริดจ์
การกระชับพระราชอำนาจ.
กษัตริย์สเวนที่ 2 ทรงพยายามกระชับพระราชอำนาจของพระองค์ผ่านทางคริสตจักรและอำนาจจากต่างชาติ และทรงแสวงหาความเป็นมิตรไมตรีกับสมเด็จพระสันตะปาปาอย่างแข็งขัน พระองค์มีพระราชประสงค์ให้เจ้าชายคนุต มักนุส พระราชโอรสองค์ใหญ่ได้รับการสวมมงกุฎจากพระสันตะปาปา แต่เจ้าชายคนุตกลับสิ้นพระชนม์ในช่วงการเสด็จไปยังโรม พระองค์ประสบความล้มเหลวในการรณรงค์ให้พระเจ้าฮารัลด์ บลูทูท กษัตริย์ที่นับถือคริสต์พระองค์แรกของเดนมาร์กให้ได้รับการชำระให้บริสุทธิ์ กษัตริย์สเวนที่ 2 ทรงเป็นพันธมิตรกับจักรพรรดิไฮน์ริชที่ 3 แห่งจักรวรรดิโรมันอันศักดิ์สิทธิ์ในการสู้รบกับบาลด์วินที่ 5 เคานต์แห่งฟลานเดอส์ใน ค.ศ. 1049 และกษัตริย์สเวนทรงช่วยเหลือพระราชบุตรเขย คือ ก็อตส์ชอล์คแห่งโอบอทริเทสในสงครามกลางเมืองลูทีซี ค.ศ. 1057
หลังจากกษัตริย์ฮารัลด์ ฮาร์ดราดาถูกปลงพระชนม์ในสนามรบ และวิลเลียม ผู้พิชิตได้ยึดครองอังกฤษ กษัตริย์สเวนทรงหันไปสนพระทัยอังกฤษ ที่ครั้งหนึ่งกษัตริย์คนุตมหาราช สมเด็จลุงของพระองค์เคยปกครอง พระองค์จึงทรงร่วมกองทัพกับเอ็ดการ์ เอเธลลิง รัชทายาทองค์สุดท้ายของราชวงศ์ชาวแองโกล-แซกซัน และทรงส่งกองทัพไปโจมตีกษัตริย์วิลเลียมในค.ศ. 1069 แต่หลังจากทรงยึดครองยอร์กได้ กษัตริย์สเวนกลับทรงตกลงรับเงินจากกษัตริย์วิลเลียมเพื่อให้ละทิ้งเอ็ดการ์ ซึ่งลี้ภัยอยู่ในสกอตแลนด์ กษัตริย์สเวนทรงพยายามโจมตีอังกฤษอีกครั้งใน ค.ศ. 1074/1075 แต่ล้มเหลว
ความสัมพันธ์กับศาสนจักร.
กษัตริย์สเวนที่ 2 ทรงกลัวว่าอาร์กบิชอปอาดัลแบร์ทแห่งฮัมบูร์กจะเป็นชาวเยอรมันที่เข้ามาปกครองคริสตจักรเดนมาร์ก ดังนั้นพระองค์จึงนำชาวแองโกล-เดนส์ออกจากอังกฤษเพื่อให้คริสตจักรเดนมาร์กมีสถานะอิสระ ด้วยอิทธิพลของกษัตริย์สเวน ทำให้เดนมาร์กมีการแบ่งเขตออกเป็นแปดสังฆมณฑลในช่วง ค.ศ. 1060 พระองค์ทรงตั้งสังฆมณฑลด้วยการบริจาคที่ดินผืนใหญ่ให้ โดยสังฆมณฑลรอสคิลด์เป็นแห่งที่พระองค์ทรงโปรดมากที่สุด เนื่องจากทรงมีความสัมพันธ์อันดีกับบิชอปวิลเฮล์มแห่งรอสคิลด์ เมื่ออาร์กบิชอปอาดัลแบร์ทมรณภาพใน ค.ศ. 1072 กษัตริย์สเวนจึงทรงสามารถติดต่อกับสันตะสำนักได้โดยตรง
พระองค์ทรงนำเหล่านักวิชาการมาที่เดนมาร์กเพื่อสอนพระองค์และคนของพระองค์เกี่ยวกับภาษาละติน เพื่อให้พระองค์สามารถสนทนากับกลุ่มชาติยุโรปได้อย่างทัดเทียม อดัมแห่งเบรเมินเดินทางไปเข้าเฝ้าฯ กษัตริย์ผู้รอบรู้พระองค์นี้และเขาเคารพพระองค์อย่างมากในด้านของอดทนและสติปัญญกาของกษัตริย์ กษัตริย์สเวนทรงสนับสนุนให้สร้างโบสถ์ทั่วเดนมาร์ก และอดัมแห่งเบรเมินรู้สึกประหลาดใจที่มีโบสถ์ 300 แห่งในแคว้นสคาเนียที่เดียว ซึ่งมากกว่าประเทศทางตอนเหนืออื่นๆ รวมกันเสียอีก
กษัตริย์สเวนที่ 2 เสด็จสวรรคตในพระตำหนักที่ซือเดอรัป อยู่ทางตะวันตกของโอเบินโรราว 10 กิโลเมตรที่ช่องแคบลิตเติลเบลท์ พงศาวดารเดนมาร์กระบุปีที่สวรรคตของพระองค์คือ ค.ศ. 1074 ซึ่งไม่ถูกต้อง เนื่องจากเป็นที่ทราบว่าพระองค์ทรงได้รับและตอบจดหมายอยู่เลยใน ค.ศ. 1075 และพระองค์สวรรคต ค.ศ. 1076 พระบรมศพได้รับการฝังในมหาวิหารรอสคิลด์ โดยถูกฝังที่เสาฝ่ายคณะร้องประสานเสียงถัดจากศพของบิชอปวิลเฮล์ม (ซึ่งมรณภาพใน ค.ศ. 1074) ต่อมาพระองค์ได้รับสมัญญานามว่า "พระบิดาของเหล่ากษัตริย์" เนื่องจากพระโอรส 5 พระองค์ จาก 15 พระองค์ ได้ครองราชย์เป็นพระมหากษัตริย์เดนมาร์ก
พระองค์เป็นผู้ปกครองชาวไวกิงคนสุดท้ายของเดนมาร์กและเป็นบรรพบุรุษของกษัตริย์เดนมาร์กทั้งมวล พระบรมศพของกษัตริย์เดนมาร์กองค์อื่นๆ ก็ถูกฝังในวิหารรอสคิลด์ด้วย ตามพงศาวดารระบุว่า พระศพพระชนนีของกษัตริย์สเวนได้ถูกฝังตรงเสาที่อยู่ตรงข้ามแท่นบูชา แต่การวิเคราะห์ของดีเอ็นเอไมโทคอนเดรียพิสูจน์ว่าร่างนี้ไม่ใช่พระชนนีของกษัตริย์ เนื่องจากดีเอ็นเอของไมโทคอนเดรียบ่งชี้ว่าเป็นกลุ่ม Haplogroup H ที่ HVR1 7028C
หนึงในพระราชมรดกของกษัตริย์สเวน คือ การเปลี่ยนแปลงขั้นพื้นฐานของสังคมเดนมาร์ก ซึ่งขึ้นอยู่กับว่าบุคคลนั้นเป็นอิสระหรือเป็นทาส กษัตริย์สเวนมักจะทรงถูกมองว่าเป็นกษัตริย์ยุคไวกิงพระองค์สุดท้ายและเป็นกษัตริย์ยุคกลางพระองค์แรก คริสตจักรที่มีความเข้มแข็งขึ้นกอปรกับตระกูลขุนนางผู้ครองที่ดินเริ่มเข้มแข็งได้เริ่มบ่อนทำลายอำนาจของราชวงศ์ เหล่าชาวนาถูกละทิ้งให้ดูแลตนเอง
กษัตริย์สเวนทรงสร้างรากฐานอำนาจที่แข็งแกร่งสำหรับอำนาจของราชวงศ์ผ่านความร่วมมือกับคริสตจักร พระองค์ประสบความสำเร็จในการแบ่งพื้นที่เดนมาร์กเป็นสังฆมณฑล โดยทรงร่วมมือกับสมเด็จพระสันตะปาปาโดยตรง และข้ามอำนาจของอาร์คบิชอปแห่งฮัมบูร์ก-เบรเมิน ในช่วงรัชสมัยของพระองค์ โบสถ์ไม้เล็กๆ หลายร้อยแห่งถูกสร้างขึ้นทั่วราชอาณาจักร หลายแห่งถูกสร้างด้วยหินในศตวรรษที่ 12 กษัตริย์สเวนทรงพยายามสถาปนาตำแหน่งอาร์คบิชอปของเขตนอร์ดิกให้อยู่ภายใต้ชาวเดนมาร์ก และสุดท้ายพระโอรสของพระองค์คือ กษัตริย์อีริคที่ 1 ทรงสามารถบรรลุงานนี้อย่างสำเร็จ
ดูเหมือนกษัตริย์สเวนที่ 2 จะทรงสามารถอ่านออกและเขียนได้ และทรงได้รับการบรรยายว่าเป็นพระมหากษัตริย์ที่มีการศึกษา เป็นคำบรรยายจากสมเด็จพระสันตะปาปาเกรกอรีที่ 7 พระสหายของพระองค์ พระองค์เป็นต้นกำเนิดองค์ความรู้ที่ทำให้ให้ผู้คนในปัจจุบันรับรู้ประวัติศาสตร์เดนมาร์กและสวีเดนในศตวรรษที่ 9 และ 10 โดยเป็นเรื่องราวบรรพบุรุษของพระองค์ที่มีการบอกเล่าผ่านอดัมแห่งเบรเมินในช่วงค.ศ. 1070
พระราชวงศ์.
กษัตริย์สเวนอภิเษกสมรสครั้งแรกกับเจ้าหญิงกูดาแห่งสวีเดน พระราชธิดาในพระเจ้าอานุนด์ ยาค็อบแห่งสวีเดน ทรงอภิเษกสมรสครั้งที่สองกับสมเด็จพระพันปีหลวงกุนน์ฮิลด์ สเวนสด็อททีร์แห่งสวีเดน พระมารดาเลี้ยงของพระราชินีกูดา หรือบางหลักฐานกล่าวว่าทรงเป็นพระมารดาแท้ๆ แต่การอภิเษกสมรสครั้งที่สองนี้ อาร์กบิชอปแห่งฮัมบูร์ก-เบรเมินมีคำสั่งให้การเสกสมรสเป็นโมฆะ ซึ่งได้รับการอนุมัติโดยสมเด็จพระสันตะปาปาลีโอที่ 9 หลังจากกษัตริย์ฮารัลด์ ฮาร์ดราดาแห่งนอร์เวย์สวรรคต พระองค์ได้อภิเษกสมรสกับทอรา ทอร์เบรกสแด็ทเทอร์ พระสนมม่ายในกษัตริย์นอร์เวย์ แต่ไม่มีหลักฐานปรากฏชัดว่ามีการสถาปนาพระนางขึ้นเป็นพระราชินีหรือไม่ พระองค์ทรงมีพระสนมคนหนึ่งที่ให้กำเนิดโอรสธิดาอย่างน้อย 20 คน และมีพระโอรส 1 พระองค์ประสูติแต่พระราชินีกุนน์ฮิลด์
ประสูติแต่พระราชินีกุนน์ฮิลด์ สเวนสด็อททีร์
ประสูติแต่พระสนมหลายพระองค์
Cryptophyton
Cryptophyton เป็นสกุลของปะการังที่อยู่ในวงศ์ Clavulariidae.
ฮีโรอินส์รันเดอะโชว์
ฮีโรอินส์รันเดอะโชว์  เป็นซีรีส์อนิเมะโทรทัศน์ ผลิตโดยสตูดิโอ Lay-duce เนื้อเรื่องอิงจากเพลง "ฮีโรอิน ทารูโมโนะ!" ของวงฮันนี่เวิร์คส์ ซึ่งเป็นส่วนหนึ่งในโครงการเพลงโวคาลอยด์ชุด "แบบฝึกหัดสารภาพรักของฉันกับเธอ" ออกอากาศตั้งแต่เดือนเมษายนถึงเดือนมิถุนายน พ.ศ. 2565
การสร้างและการเผยแพร่.
มีการประกาศโปรเจกต์อนิเมะเมื่อวันที่ 28 สิงหาคม พ.ศ. 2564 ผลิตโดยสตูดิโอ Lay-duce และกำกับโดยโนริโกะ ฮาชิโมโตะ, ดูแลบทซีรีส์โดยโยชิมิ นาริตะ, ออกแบบตัวละครโดยคาโอริ อิชิอิ ซึ่งทำหน้าที่เป็นหัวหน้าผู้กำกับแอนิเมชั่นด้วย, และรับผิดชอบดนตรีประกอบโดยโมเอะ ฮีวงะ ซีรีส์อนิเมะออกอากาศตั้งแต่วันที่ 7 เมษายน ถึงวันที่ 23 มิถุนายน พ.ศ. 2565
Culicia
Culicia เป็นสกุลของปะการังที่อยู่ในวงศ์ Rhizangiidae.
Lobonema
Lobonema เป็นสกุลของไนดาเรียที่อยู่ในวงศ์ Lobonematidae มีเพียงสปีชีส์เดียวคือ Lobonema smithii.
สปีชีส์นี้พบในมาเลเซีย
ตำบลฉลอง (อำเภอเมืองภูเก็ต)
ฉลอง เป็นตำบลในจังหวัดภูเก็ต ประเทศไทย โดยเป็นหนึ่งใน 8 ตำบลของอำเภอเมืองภูเก็ต
ตำบลนี้บริหารโดยเทศบาลตำบลฉลองมาตั้งแต่ พ.ศ. 2554 แบ่งออกเป็น 10 หมู่บ้าน ดังนี้
Lobonemoides
Lobonemoides เป็นสกุลของไนดาเรียที่อยู่ในวงศ์ Lobonematidae.
Crambionella
Crambionella เป็นสกุลของไนดาเรียที่อยู่ในวงศ์ Catostylidae.
สปีชีส์ของสกุลนี้พบได้ตามชายฝั่งมหาสมุทรอินเดีย
Coronephthya
Coronephthya เป็นสกุลของปะการังที่อยู่ในวงศ์ Nephtheidae มีเพียงสปีชีสืเดียวคือ Coronephthya macrospiculata.
สปีชีส์นี้พบได้ในบริเวณใกล้ทางตะวันออกของออสเตรเลีย
Cosmetira
Cosmetira เป็นสกุลของไฮโดรซัวที่อยู่ในวงศ์ Mitrocomidae มีเพียงสปีชีส์เดียวคือ Cosmetira pilosella
สปีชีส์นี้พบในยุโรปเหนือและอะแลสกา
ตำบลวัดพริก
วัดพริก เป็นตำบลในอำเภอเมืองพิษณุโลก จังหวัดพิษณุโลก ใน พ.ศ. 2563 ตำบลนี้มีประชากร 8,413 คน
นี่คือรายชื่อหมู่บ้านในตำบลนี้:
Cionophora
Cionophora เป็นสกุลของแมลงวันที่อยู่ในวงศ์ Therevidae มีสปีชีส์เดียวคือ Cionophora kollari.
สปีชีส์นี้พบในยุโรปกลาง
วัคซีนนิวโมคอคคัสชนิดคอนจูเกต
วัคซีนนิวโมคอคคัสชนิดคอนจูเกต  เป็นวัคซีนป้องกันโรคติดเชื้อนิวโมคอคคัสรูปแบบหนึ่งโดยเป็นวัคซีนคอนจูเกต ใช้สร้างภูมิคุ้มกันต่อเชื้อแบคทีเรีย "Streptococcus pneumoniae" (นิวโมคอคคัส) เพื่อป้องกันโรคที่เกิดจากเชื้อนี้ ในวัคซีนจะประกอบด้วยส่วนปลอกโพลีแซคคาไรด์ของแบคทีเรียสายพันธุ์ย่อยต่างๆ นำมาเชื่อม (conjugate) กับโปรตีนนำเพื่อเพิ่มการตอบสนองทางภูมิคุ้มกัน โดยจะทำให้เกิดภูมิคุ้มกันได้สูงกว่าเมื่อเทียบกับวัคซีนนิวโมคอคคัสชนิดโพลีแซคคาไรด์ องค์การอนามัยโลกแนะนำให้เด็กทุกคนได้รับวัคซีนนี้เป็นมาตรฐานหากมีโอกาส ปัจจุบันมีวัคซีนแบบนี้ผลิตจำหน่ายอยู่ 5 ชนิด โดยมีชื่อการค้าต่างๆ ได้แก่ เพรฟนาร์-20, เพรฟนาร์-13, ซินฟลอริกซ์, นิวโมซิล, และ แวกซ์นิวแวนซ์
Pneumococcal conjugate vaccine
Codonium
Codonium เป็นสกุลของไฮโดรซัวที่อยู่ในวงศ์ Corynidae
Chelophyes
Chelophyes เป็นสกุลของไฮโดรซัวที่อยู่ในวงศ์ Diphyidae.
เต สเลอวิม โรมือนีเอ
ฮิว กริฟฟิท
ฮิว เอมรีส กริฟฟิท (; 30 พฤษภาคม ค.ศ. 1912 – 14 พฤษภาคม ค.ศ. 1980) เป็นนักแสดงชาวเวลส์ มีผลงานการแสดงอันน่าจดจำในภาพยนตร์เรื่อง "เบนเฮอร์" (1959) ซึ่งทำให้เขาชนะรางวัลออสการ์ สาขานักแสดงสมทบชายยอดเยี่ยม และปรากฏอยู่ในภาพยนตร์ที่มีชื่อเสียงมากมาย รวมถึง "ชนวนไฟสงคราม" (1960), "การกบฏต่อเงินรางวัล" (1962), "ทอมโจนส์" (1963) และ "โอลิเวอร์!" (1968)
กริฟฟิทเสียชีวิตเมื่อวันที่ 14 พฤษภาคม ค.ศ. 1980 สองสัปดาห์ก่อนวันเกิดครบรอบ 68 ปีของเขา
Cadetactis
Cadetactis เป็นสกุลของไนดาเรียที่อยู่ในวงศ์ Condylanthidae มีเพียงสปีชีส์เดียวคือ Cadetactis elongata.
Candidella
Candidella เป็นสกุลของปะการังที่อยู่ในวงศ์ Primnoidae.
Halimedusa
Halimedusa เป็นสกุลของไฮโดรซัวที่อยู่ในวงศ์ Halimedusidae มีเพียงสปีชีส์เดียวคือHalimedusa typus.
สายพันธุ์นี้พบในอเมริกาเหนือ
พงศกร แปยอ
ในการแข่งขันพาราลิมปิกเกมส์ 2016 ที่ริโอ พงศกรคว้า 2 เหรียญทอง จากการแข่งขันประเภท 400 เมตร และ 800 เมตร และ 2 เหรียญเงิน ในการประเภท 100 เมตร และ ผลัด 4×400
ในการแข่งขันพาราลิมปิกเกมส์ 2020 ที่โตเกียว พงศกรสร้างสถิติโลกใหม่ในการแข่งขันประเภท 400 เมตร ด้วยเวลา 46.61 วินาที และคว้าเหรียญทองพาราลิมปิก เหรียญที่ 3 ของเขา
Australomedusa
Australomedusa เป็นสกุลของไฮโดรซัวที่อยู่ในวงศ์ Australomedusidae.
ปภังกร ธวัชธนกิจ
ปภังกร ธวัชธนกิจ เกิดวันที่ 11 ตุลาคม พ.ศ.2542 เป็นนักกอล์ฟอาชีพชาวไทย ที่แข่งขันในแอลพีจีเอทัวร์ ตั้งแต่ปีพ.ศ. 2563
เมื่อวันที่ 4 เมษายน พ.ศ. 2564 ปภังกร คว้าแชมป์เป็นครั้งแรกในการแข่งขันแอลพีจีเอทัวร์ ในรายการ เอเอ็นเอ อินสไปเรชั่น ซึ่งเป็น 1 ใน 5 รายการเมเจอร์ในกอล์ฟอาชีพหญิง
ปภังกรเกิดที่กรุงเทพมหานคร เธอจบการศึกษาจากโรงเรียนนานาชาติกีรพัฒน์ในกรุงเทพมหานคร
นักกอล์ฟสมัครเล่น.
เธอเริ่มเล่นกอล์ฟในช่วงวัยรุ่นขณะอยู่ที่โรงเรียนนานาชาติกีรพัฒน์ซึ่งไม่มีทีมกอล์ฟ ในปี พ.ศ. 2557 เธอชนะการ แข่งขันกอล์ฟคัลลาเวย์ จูเนียร์ เวิลด์ กอล์ฟ แชมเปี้ยนชิพ เธอได้รับเลือกให้เป็นผู้เล่นยอดเยี่ยมแห่งปีของสมาคมกอล์ฟสมัครเล่นหญิงไทยประจำปี 2558-2559 โดยได้รับรางวัล Asian Junior Golf Association Rolex Tournament of Champions และ Ping Invitational
ในช่วงปี 2016–17 เธอเล่นให้กับ ทีมกอล์ฟของ มหาวิทยาลัยแคลิฟอร์เนีย ลอสแอนเจลิส โดยชนะการแข่งขันระดับวิทยาลัย 7 รายการ ปภังกรได้รับรางวัล WGCA และ Pac-12 Conference Freshman of the Year, WGCA First Team All-American 2 ครั้ง และได้เป็นสมาชิก All-Pac-12 First Team ในปี 2018 เธอเป็นมือสมัครเล่นที่ทำคะแนนได้ต่ำที่สุดในการแข่งขัน US Women's Open
นักกอล์ฟอาชีพ.
ปภังกรชนะ 3 สมัยจาก 8 ทัวร์นาเมนต์ใน Symetra Tour ปี 2019 และคว้า รางวัล Galle Truet Rookie of the Year
ปภังกรเล่นทัวร์นาเมนต์แรกของเธอใน LPGA Tour ที่ Gainbridge LPGA ที่ Boca Rio ในเดือนมกราคม 2020 จบการแข่งขันที่ 35 เธอเข้าแข่งขันในรายการ LPGA 14 รายการในปี 2020
เมื่อวันที่ 4 เมษายน พ.ศ. 2564 เธอได้รับรางวัลการแข่งขัน LPGA Tour ครั้งแรกในรายการ 2021 ANA Inspiration
อันดับโลก.
อันดับจากการจัดอันดับโลกกอล์ฟหญิง ในแต่ละปี
Bayergorgia
Bayergorgia เป็นสกุลของปะการังที่อยู่ในวงศ์ Plexauridae มีเพียงสปีชีส์เดียวคือ Bayergorgia vermidoma.
สายพันธุ์นี้พบได้ในอเมริกาใต้ตอนใต้สุด
Bigelowina
Bigelowina เป็นสกุลของสัตว์พวกกุ้งกั้งปูที่อยู่ในวงศ์ Nannosquillidae.
สปีชีส์ของสกุลนี้พบได้ตามชายฝั่งอเมริกา อินเดีย ออสเตรเลีย
Terrazoanthus
Terrazoanthus เป็นสกุลของปะการังที่อยู่ในวงศ์ Hydrozoanthidae.
สปีชีส์ของสกุลนี้พบได้ตามชายฝั่งอเมริกา แอฟริกา และญี่ปุ่น
Fungiacyathus
Fungiacyathus เป็นสกุลของปะการังที่อยู่ในวงศ์ Fungiacyathidae
สกุลย่อย:
Fannyella
Fannyella เป็นสกุลของปะการังที่อยู่ในวงศ์ Primnoidae.
สปีชีส์ของสกุลนี้พบในซีกโลกใต้สุด
Angelopsis
Angelopsis เป็นสกุลของไฮโดรซัวที่อยู่ในวงศ์ Rhodaliidae.
สปีชีส์ของสกุลนี้พบได้ในอเมริกาเหนือ
แนตู (นักฟุตบอลเกิด พ.ศ. 2532)
วอลเลย์บอลชายทีมชาติไทยรุ่นอายุไม่เกิน 19 ปี
ทีมวอลเลย์บอลชายทีมชาติไทยรุ่นอายุไม่เกิน 19 ปี เป็นทีมวอลเลย์บอลชายยุวชนทีมชาติไทย รุ่นอายุไม่เกิน 19 ปี โดยในปี 2021 สร้างประวัติศาสตร์ด้วยการเข้าร่วมการแข่งขันวอลเลย์บอลชายชิงแชมป์โลกรุ่นอายุไม่เกิน 19 ปีในรอบ 18 ปี โดยสามารถเข้าสู่รอบ 16 ทีมสุดท้ายและคว้าอันดับ13 มาได้สำเร็จ
ประเทศไอซ์แลนด์ในโอลิมปิกฤดูหนาว 2022
ประเทศไอซ์แลนด์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติไอซ์แลนด์เป็นตัวแทนประเทศไอซ์แลนด์ในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
ประเทศอิหร่านในโอลิมปิกฤดูหนาว 2022
ประเทศอิหร่าน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอิหร่านเป็นตัวแทนประเทศอิหร่านในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
ประเทศไอร์แลนด์ในโอลิมปิกฤดูหนาว 2022
ประเทศไอร์แลนด์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติไอร์แลนด์เป็นตัวแทนประเทศไอร์แลนด์ในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
ประเทศอิสราเอลในโอลิมปิกฤดูหนาว 2022
ประเทศอิสราเอล จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอิสราเอลเป็นตัวแทนประเทศอิสราเอลในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
ประเทศอิตาลีในโอลิมปิกฤดูหนาว 2022
ประเทศอิตาลี จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอิตาลีเป็นตัวแทนประเทศอิตาลีในการส่งนักกีฬาเข้าร่วมแข่งขันทั้งหมดจำนวน 14 คน ใน 3 ชนิดกีฬา
ประเทศคาซัคสถานในโอลิมปิกฤดูหนาว 2022
ประเทศคาซัคสถาน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติคาซัคสถานเป็นตัวแทนประเทศคาซัคสถานในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
ประเทศเคนยาในโอลิมปิกฤดูหนาว 2022
ประเทศเคนยา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเคนยาเป็นตัวแทนประเทศเคนยาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
ประเทศคอซอวอในโอลิมปิกฤดูหนาว 2022
ประเทศคอซอวอ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติคอซอวอเป็นตัวแทนประเทศคอซอวอในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
ประเทศลัตเวียในโอลิมปิกฤดูหนาว 2022
ประเทศลัตเวีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติลัตเวียเป็นตัวแทนประเทศลัตเวียในการส่งนักกีฬาเข้าร่วมแข่งขันทั้งหมดจำนวน 30 คน ใน 5 ชนิดกีฬา
ประเทศเลบานอนในโอลิมปิกฤดูหนาว 2022
ประเทศเลบานอน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเลบานอนเป็นตัวแทนประเทศเลบานอนในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สิมอีสาน
กระเพาะปัสสาวะไวเกิน
กระเพาะปัสสาวะไวเกิน (; OAB) เป็นอาการซึ่งมีความรู้สึกหรือความจำเป็นต้องปัสสาวะบ่อยจนส่งผลต่อการใช้ชีวิตของผู้ป่วย อาจเกิดขึ้นระหว่างวัน, ระหว่างคืน หรือทั้งคู่ หากปรากฏอาการกลั้นปัสสาวะไม่อยู่ร่วมด้วยจะเรียกว่า ภาวะกลั้นปัสสาวะไม่ได้แบบภาวะรีบด่วน  มากกว่า 40% ของผู้มีอาการปัสสาวะไวเกินพบมีการกลั้นปัสสาวะไม่ได้ร่วมด้วย ในทางกลับกัน ราว 40% ถึง 70% ของผู้กลั้นปัสสาวะหม่ได้เกิดจากอาการของกระเพาะปัสสาวะไวเกิน อาการนี้ไม่เป็นอันตรายต่อชีวิต และอาจคงอยู่เป็นปี
ปัจจุบันยังไม่ทราบสาเหตุแน่ชัด แต่ปัจจัยเสี่ยงอาจรวมถึงความอ้วน, คาเฟอีน, ท้องผูก ส่วนเบาหวานที่ขาดการควบคุม, การขาดการขยับร่างกาย และ การบาดเจ็บที่เพลวิสเรื้อรังอาจส่งผลให้อาการแย่ลง การตรวจโรคเป็นไปตามอาการ และจำเป็นต้องแยกจากการติดเชื้อในท่อทางเดินปัสสาวะ และ อาการเกิดจากระบบประสาท นอกจากนี้ยังพบว่าปัสสาวะที่ออกมาในแต่บะครั้งนั้นมีปริมาณน้อย หากปรากฏการเจ็บขณะปัสสาวะอาจหมายถึงโรคอื่นนอกเหนือไปจากภาวะกระเพาะปัสสาวะไวเกิน
โดยทั่วไปอาจไม่จำเป็นต้องมีการรักษาเฉพาะ หากต้องการจริง ๆ แพทย์อาจแนะนำการออกกำลังกายพื้นเพลวิส, การฝึกกระเพาะปัสสาวะ และวิธีเชิงพฤติกรรมอื่น ๆ เป็นขั้นต้น การลดน้ำหนักตัว, ลดการบริโภคคาเฟอีน, ดื่มน้ำให้เพียงพอ สามารถช่วยบรรเทาอาการได้เช่นกัน ยาโดยเฉพาะกลุ่มแอนทิมัสคารินิกอาจถูกใช้ในกรณีที่การรักษาวิธีอื่น ๆ ไม่ประสบผลสำเร็จ
ปรากฏโรคนี้โดยประมาณในผู้ชาย 7-27% และผู้หญิง 9-43% และพบมากในผู้สูงอายุ งานศึกษาบางชิ้นพบว่าอาจพบอาการในผู้หญิงมากกว่า ค่าใช้จ่ายเพื่อการรักษาพยาบาลในสหรัฐสำหรับโรคนี้อยู่ที่ประมาณ 12.6 พันล้านดอลลาร์สหรัฐในปี 2000
Overactive bladder
Urge incontinence
ลลิษา
ลลิษา เป็นซิงเกิลอัลบั้มเปิดตัวของลิซ่า นักร้องชาวไทย สมาชิกของแบล็กพิงก์ เกิร์ลกรุปเกาหลีใต้ ออกจำหน่ายวันที่ 10 กันยายน ค.ศ. 2021 ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์ เพลงในอัลบั้มเป็นแนวฮิปฮอป ผลิตโดยเท็ดดี, 24 และอาร์. ที ได้รับคำวิจารณ์เชิงบวกแบบผสมกัน
อัลบั้มประสบความสำเร็จเชิงพาณิชย์ เปิดตัวอันดับที่หนึ่งบนแกออนอัลบั้มชาร์ต กลายเป็นอัลบั้มที่ขายดีที่สุดของศิลปินหญิงเดี่ยวในประวัติศาสตร์ของชาร์ต และทำสถิติยอดขายสัปดาห์แรกสูงสุดในบรรดาศิลปินหญิง ด้วยยอดขาย 736,221 ชุด และได้รับการรับรองระดับทองคำขาวสองครั้งจากสมาคมลิขสิทธิ์เพลงเกาหลี (KMCA) หลังจากทำยอดขายได้มากกว่า 500,000 ชุด
"ลลิษา" ออกจำหน่ายเป็นซิงเกิลนำ เปิดตัวอันดับที่ 84 บน"บิลบอร์ด"ฮอต 100 ขณะที่ "มันนี" ถูกส่งไปตามคลื่นวิทยุร่วมสมัยในสหรัฐ หลังประสบความสำเร็จบนชาร์ตเพลง ขึ้นสูงสุดอันดับที่ 90
ในวันที่ 19 เมษายน ค.ศ. 2021 วายจีเอนเตอร์เทนเมนต์เปิดเผยกับสื่อเกาหลีใต้ "เดอะโคเรียเฮรัลด์" ว่าลิซ่าจะเปิดตัวเป็นศิลปินเดี่ยวคนที่สามของวง (ต่อจากเพื่อนร่วมวงของเธอ เจนนี และโรเซ ตามลำดับ) สำหรับกำหนดการประกาศอย่างเป็นทางการจะแจ้งให้ทราบภายหลัง ในวันที่ 12 กรกฎาคม ต้นสังกัดของเธอเผยกับสำนึกข่าว "สตาร์นิวส์" ว่ามิวสิกวิดีโอกำลังอยู่ในระหว่างการถ่ายทำ ในวันที่ 25 กรกฎาคม ลิซ่าได้อัปโหลดรูปภาพสองรูปขณะบันทึกเสียงในสตูดิโอ บนสตอรีอินสตาแกรมของเธอ พร้อมระบุคำบรรยายใต้ภาพว่า "What's my name?" (ฉันชื่ออะไร?) อันเป็นนัยที่บ่งบอกถึงชื่อซิงเกิลอัลบั้ม
การออกจำหน่ายอัลบั้มและซิงเกิล.
ในวันที่ 25 สิงหาคม ค.ศ. 2021 วายจีเอนเตอร์เทนเมนต์ได้เผยแพร่ตัวอย่างโปสเตอร์พร้อมกับชื่ออัลบั้ม โดยใช้ชื่อจริงของเธอ และเปิดให้สั่งจองล่วงหน้าในวันเดียวกัน ต่อมาในวันที่ 27 สิงหาคม วายจีได้เผยแพร่ทีเซอร์ความยาว 26 วินาที ซึ่งนำเสนอหนึ่งในมโนทัศน์ของอัลบั้ม จนวันที่ 30 สิงหาคม วายจียืนยันว่าไตเติลแทร็กของอัลบั้มนี้จะใช้ชื่อว่า "ลลิษา" ด้วยเช่นกัน ตามมาด้วยรายชื่อเพลงทั้งหมดในวันที่ 5 กันยายน โดยอัลบั้มจะออกจำหน่ายอย่างเป็นทางการในวันที่ 10 กันยายน พร้อมกับมิวสิกวิดีโอสำหรับซิงเกิลในชื่อเดียวกัน
"ลลิษา" ได้รับการตอบรับแบบคละกันจากนักวิจารณ์เพลง บางกลุ่มยกย่องการแสดงของลิซ่า แต่บางกลุ่มตำหนิเรื่องเนื้อเพลงและการผลิต รีอัน เดลี จากนิตยสาร "เอ็นเอ็มอี" เรียกอัลบั้มนี้ว่าเป็นอัลบั้มที่แบนราบอย่างน่าผิดหวังและตำหนิเรื่องการผลิตเพลงที่ไม่ดีนัก เธอมอง "ลลิษา" ว่าเป็น "เพลงที่น่าอึดอัดใจ" และรู้สึกว่า "มันนี" เป็นเพลงที่น่าผิดหวังยิ่งกว่า ในทางตรงข้าม เชส แม็กมูลเลน จาก "บีตส์เพอร์มินิต" ชื่นชมลิซ่าในความช่ำชองขณะแสดงอยู่บนเวที และยกย่องความสามารถของเธอในระหว่างการเปลี่ยนท่อนร้องต่าง ๆ ได้อย่างราบรื่น จนทำให้แต่ละองค์ประกอบรู้สึก "เป็นธรรมชาติได้อย่างสมบูรณ์แบบ" ขณะที่เจนนา อาปอลีแนร์ จากเอ็มทีวี กล่าวชมทักษะการแร็ป เสียงร้อง และเต้นของลิซ่า อันวายา มาเน จากเว็บไซต์ "Pinkvilla" ให้คำวิจารณ์ในเชิงบวก พร้อมกล่าวชมสำหรับ "วิธีการแร็ปที่ก๋ากั่นและมุ่งมั่น"
ภายในสี่วัน "ลลิษา" มียอดสั่งซื้อล่วงหน้าก่อนออกจำหน่ายกว่า 700,000 ชุด กลายเป็นซิงเกิลอัลบั้มที่ขายดีที่สุดของศิลปินหญิงเดี่ยวจากเกาหลีใต้ ทำลายสถิติ "อาร์" ที่วางจำหน่ายในเดือนมีนาคม เมื่อวันที่ 10 กันยายน อัลบั้มนี้มียอดสั่งซื้อล่วงหน้ากว่า 800,000 ชุด จากข้อมูลของฮันทอชาร์ตในเกาหลีใต้ อัลบั้มขายได้ถึง 330,129 ชุดในวันแรก และ 736,221 ชุดในสัปดาห์แรก กลายเป็นอัลบั้มที่ขายดีที่สุดในสัปดาห์แรกของศิลปินหญิงจากเกาหลีใต้ ทำลายสถิติเดิม "ดิอัลบั้ม" ของแบล็กพิงก์ที่ขายได้ 689,066 ชุดในสัปดาห์แรก รวมทั้งเป็นศิลปินหญิงเดี่ยวที่มียอดขายถึง 500,000 ชุดได้เร็วที่สุด อัลบั้มเปิดตัวที่อันดับหนึ่งบนแกออนอัลบั้มชาร์ต ขณะที่ฉบับคิตเปิดตัวที่อันดับสี่ ในเดือนพฤศจิกายน "ลลิษา" ได้รับการรับรองระดับทองคำขาวสองครั้งจากสมาคมลิขสิทธิ์เพลงเกาหลี (KMCA)
การส่งเสริม.
ก่อนปล่อยอัลบั้ม มีการถ่ายทอดสดพิเศษเพื่อนับถอยหลังบนวีไลฟ์และติ๊กต็อก โดยลิซ่าได้พูดคุยเกี่ยวกับอัลบั้มและมิวสิกวิดีโอที่กำลังจะปล่อยเพียงไม่กี่ชั่วโมงข้างหน้า ลิซ่าแสดงเพลง "ลลิษา" ครั้งแรกในวันที่ 10 กันยายน ในรายการ "เดอะทูไนต์โชว์สตาร์ริงจิมมีแฟลลอน" เมื่อวันที่ 11 กันยายน ลิซ่าเป็นแขกรับเชิญในรายการ "เดอะวูดดีโชว์" ซึ่งเป็นการปรากฏตัวครั้งแรกในรายการทอล์กโชว์ไทย
การ์ตูนดังสุดสัปดาห์
การ์ตูนดังสุดสัปดาห์ เป็นรายการโทรทัศน์การ์ตูนที่ออกอากาศทาง ช่อง 7HD ทุกเช้าวันเสาร์และอาทิตย์ เวลา 07:00 น. - 08:00 น. ผลิตรายการโดย เทโร เอ็นเตอร์เทนเม้นท์ โดยเริ่มออกอากาศครั้งแรกเมื่อวันที่ 3 กรกฎาคม พ.ศ. 2564 แทนรายการ ดิสนีย์คลับ (ประเทศไทย) ที่ยุติการออกอากาศไปเมื่อวันที่ 27 มิถุนายน พ.ศ. 2564 โดยความพิเศษของรายการนี้คือการ์ตูนบางเรื่องที่ทางรายการนำมาออกอากาศนั้นจะเป็นตอนใหม่ล่าสุดที่ได้ออกอากาศทางประเทศญี่ปุ่น แล้วจึงนำมาออกอากาศในประเทศไทยพร้อมเสียงพากย์ภาษาไทยในเวลาที่ไล่เลี่ยกัน อย่างเช่นเรื่อง วันพีซ ที่กำลังออกอากาศในปัจจุบันนั้นออกอากาศหลังจากประเทศญี่ปุ่นเพียงแค่ 6 วัน นับจากวันที่ญี่ปุ่นออกอากาศ นอกจากนั้นทางรายการยังมีกิจกรรมพิเศษให้ร่วมสนุกได้ในบางสัปดาห์ พร้อมกับสาระความรู้ต่าง ๆ และสินค้าลิขสิทธิ์จากทางรายการอีกด้วย
รายชื่อการ์ตูนที่ออกอากาศในปัจจุบัน.
ลิขสิทธิ์พากย์ไทยของการ์ตูนที่นำมาออกอากาศในปัจจุบันนั้นเป็นของ บริษัท ดรีม เอกซ์เพรส (DEX) จำกัด
ไชนาแมน (คำศัพท์)
ยินดีต้อนรับสู่ร้านอาหารลับต่างโลก
ยินดีต้อนรับสู่ร้านอาหารลับต่างโลก หรือ ร้านอาหารต่างโลก  เป็นซีรีส์ไลต์โนเวลญี่ปุ่น เขียนโดยจุมเป อินูซูกะ วาดภาพประกอบโดยคัตสึมิ เอนามิ ตีพิมพ์โดยสำนักพิมพ์ชูฟูโนโตโมะตั้งแต่เดือนกุมภาพันธ์ พ.ศ. 2558 ปัจจุบันวางจำหน่ายถึงเล่มที่ 6 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ Silver Link ออกอากาศตั้งแต่เดือนกรกฎาคมถึงกันยายน พ.ศ. 2560 ฤดูกาลที่ 2 สร้างโดยสตูดิโอ OLM ออกอากาศตั้งแต่เดือนตุลาคมถึงธันวาคม พ.ศ. 2564
เทือกเขาเหิงต้วน
อุระมิจิ โอนี่ซัง
ถ้อยคำเอ่อล้นด้วยหัวใจรัก
ถ้อยคำเอ่อล้นด้วยหัวใจรัก  ภาพยนตร์อนิเมะญี่ปุ่นแนวโรแมนติก, ตลก, ดรามา ผลิตโดยสตูดิโอ Sublimation และ Signal.MD กำกับโดยเคียวโอ อิชิงุโระ ฉายรอบปฐมทัศน์ในงานเทศกาลภาพยนตร์นานาชาติเซี่ยงไฮ้ปี พ.ศ. 2563 ฉายในโรงภาพยนตร์ประเทศญี่ปุ่นเมื่อวันที่ 22 กรกฎาคม พ.ศ. 2564 และเผยแพร่ระดับนานาชาติทางเน็ตฟลิกซ์ในวันเดียวกัน
สโมสรกีฬาโกริงชังส์เปาลิสตา
ลุ้นรักรุ่นน้องตัวจิ๋วกับรุ่นพี่ตัวป่วน
ลุ้นรักรุ่นน้องตัวจิ๋วกับรุ่นพี่ตัวป่วน หรือ เรื่องที่น่ารำคาญของรุ่นพี่  เป็นซีรีส์มังงะญี่ปุ่นแนวรักตลก เขียนเรื่องและวาดภาพโดยชิโระ มังตะ เผยแพร่ออนไลน์ผ่านนิตยสารมังงะดิจิตัล Comic POOL ของสำนักพิมพ์อิจิจินชะตั้งแต่ปี พ.ศ. 2560 และได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 7 ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนตุลาคมถึงธันวาคม พ.ศ. 2564
มณฑลอุบล
มณฑลอุบล เป็นมณฑลที่ตั้งขึ้นเมื่อ พ.ศ. 2455 โดยแยกออกจากมณฑลอีสาน (มณฑลลาวกาว หรือ มณฑลตะวันออกเฉียงเหนือ) จน พ.ศ. 2469 ยุบมณฑลอุบล ร้อยเอ็ด ขึ้นกับมณฑลนครราชสีมา
เมืองอุบลราชธานีเริ่มตั้งขึ้นเมื่อ พ.ศ. 2321 โดยมีพระปทุมวรราชสุริยวงศ์เป็นผู้ปกครอง ในสมัยต้นกรุงรัตนโกสินทร์เมืองในอีสานขึ้นตรงต่อกรุงรัตนโกสินทร์ในฐานะหัวเมืองประเทศราชและหัวเมืองอีสาน โดยยังคงปกครองในระบบอาญาสี่
จนในสมัยพระบาทสมเด็จพระจุลจอมเกล้าเจ้าอยู่หัว เริ่มมีการปฏิรูปหัวเมืองอีสาน โดยเมื่อ พ.ศ. 2434 มีการรวมหัวเมืองลาวฝ่ายตะวันออกและหัวเมืองลาวฝ่ายตะวันออกเฉียงเหนือ เรียก มณฑลลาวกาว หรือ มณฑลตะวันออกเฉียงเหนือ ต่อมาเปลี่ยนชื่อมาเป็น มณฑลอีสาน ได้รวมหัวเมือง 5 บริเวณ คือ อุบลราชธานี จำปาศักดิ์ ขุขันธ์ สุรินทร์ และร้อยเอ็ด ตั้งที่บัญชาการมณฑลที่เมืองอุบลราชธานี บริเวณอุบล มี 3 เมือง บริเวณจำปาศักดิ์มีเมืองเดียว บริเวณขุขันธ์มี 3 เมือง บริเวณสุรินทร์มี 4 เมือง และบริเวณร้อยเอ็ดมี 5 เมือง ต่อมา พ.ศ. 2455 รัชสมัยพระบาทสมเด็จพระมงกุฎเกล้าเจ้าอยู่หัวได้แยกมณฑลอีสานออกเป็น 2 มณฑล คือ มณฑลร้อยเอ็ด และมณฑลอุบล โดยมณฑลอุบลประกอบด้วย 3 เมือง คือ เมืองอุบลราชธานี ขุขันธ์ซึ่งต่อมาเปลี่ยนมาเป็นศรีสะเกษ ตามชื่อที่ตั้งเมืองเดิม และสุรินทร์ มีที่ทำการมณฑลคงอยู่ที่ศาลารัฐบาลอุบล และข้าราชการมณฑลยังคงเป็นคณะเดิม โปรดเกล้าฯ ให้ย้ายพระยาศรีธรรมาศกราช (ปิ๋ว บุนนาค) เมื่อครั้งเป็นพระยาวิเศษสิงหนาท ปลัดมณฑลประจำจังหวัดขุขันธ์ มาดำรงตำแหน่งสมุหเทศาภิบาลมณฑลอุบล